په پېښور کې داعش په حمله کې د وژل شوي یو پولیس افسر د کورنۍ حال
د امتیاز احمد په پسماندګانو کې د هغه کونډه مېرمن، څلور لوڼه او یو زوی پاتې دي. د امتیاز احمد ورور فياض احمد وايي د ورېرو او د وراره په یتيم کيدو غمجن دی
پېښور — په افغانستان د طالبانو د واکمنېدو وروسته نه یوازې په افغانستان بلکې په پاکستان کې هم د داعش ډلې حملې زیاتې شوي دي. څو ورځې وړاندې داعش په پېښور کې د یوې حملې ذمه واري ومنله. په دغه حمله کې د پولیس یو افسر امتیاز احمد هم ووژل شو. تاڼېدار امتیاز احمد د مسلح حمله کوونکو په ډزو ووژل شو. وروسته داعش د حملې ذمه واري په غاړه واخیستله. د امتیاز احمد په پسماندګانو کې د هغه کونډه مېرمن، څلور لوڼه او یو زوی پاتې دي. د امتیاز احمد ورور فياض احمد وايي د ورېرو او د وراره په یتيم کيدوغمجن دی. فياض احمد وويل نه دی خبر چې ورور یې په څه علت ووژل شو خو په کور يې يتيمان او ګونډه ښځه د ټول عمر په غم اخته پاتې شول۔ پوليس وي او ای ډيوه ته ويلي د امتياز احمد د مرګ پلټنې روانې دي. په کومه ورځ چې امتياز احمد ووژل شو هغه په دغه ورځ هغه د پېښور هايي کورټ نه د بې درکه تنانو د مقدمې د اورېدنې نه پس تاڼې ته روان و چې د داعش وسله والو په ډزې وکړې. په پاکستان کې دغه د داعش ورستۍ حمله وه. له دې مخکې داعش د خېبرپښتونخوا په باجوړ ضلع کې د دوو پوليسو د وژلو زمه واري په غاړه اخستي وه او پهپه 30 ستمبر یې په پېښور کې د سيک ستنام سينګ نومې تن د وژلو زمه واري هم داعش منلې وه. په کوهاټ ضلع کې د پوليو ټيم په ساتنه مامور پوليس د وژلو زمه واري هم داعش ډلې په غاړه اخستې وه. د دې نه وړاندې داعش په وزيرستان، کرمه، پېښور، باجوړاو بلوچستان کې هم د يو شمې بمي چاودنو او هدفي وژنو زمه وارۍ په غاړه اخستې دي. څيړونکې وايي په افغانستان کې د طالبانو واک کې راتلو وروسته په افغانستان او پاکستان کې د داعش بريدونه سېوا شوي دي. داعش د ورستیو حملو نه وړاندې به پاکستاني طالبانو په پاکستان کې د زياتره بريدونو زمه واري په غاړه اخېستله. داعش د تازه حملو ذمه واري په داسې حال کې منلي چې پاکستاني طالبانو د پاکستان حکومت سره د خبرو شروع کېدو نه پس د نهم نومبر نه د ډسمبر د نهمې نېټې پورې د اور بند اعلان کړی دی. پاکستاني چارواکي وايي د ترهګرۍ ضد جګړه کي د اوويا زره نه زيات کسان وژل شوې چې زياتره پښتانه دي. د پاکستان حکومت چارواکي وايي داعش ډله په پاکستان کې منظم شتون نه لري خو وخت په وخت دغه ډله د بريدونو زمه واري په غاړه اخلي او د بمي چاودنو او د هدفي وژنو دعوې کوي.